**TERMÉKNÉV NEXT-SILICON KAPART: 1.5 mm, 2.2mm
Díszvakolat DÖRZSÖLT: 2.0mm**

**LEÍRÁS/ANYAGÖSSZETÉTEL** Felhasználásra kész, vizes hígítású, pasztaszerű, szálerősített díszvakolat, külső és belső igényes falfelületekre, mely környezetbarát, természetes ásványi töltőanyagokat, silicon kötőanyagot és tulajdonságjavító adalékokat tartalmaz. Mosható, színtartó, páraáteresztő, időt álló tulajdonságokkal rendelkezik. Rendelhető IMAGINE és PASTEL színkártya alapján. Az anyagigény és a kiadósság a javasolt alapozott felületre vonatkozik!

**ALKALMAZÁSI TERÜLET** Új és régi homlokzatok dekoratív, időjárás álló bevonataként. Beton vagy hagyományos simító vakolatokra, illetve a MINERAL és a METON EPS homlokzati hőszigetelő rendszer fedővakolatának. Szilikon gyanta tartalma miatt fokozottan védi a felületet az elkoszolódástól.

**ALAPFELÜLET JELLEMZŐI** Az alapfelület szilárd, por- és szennyeződésmentes, valamint teljes rétegvastagságában száraz legyen. A felület legyen sík, homogén, sérülésmentes, simítással vagy gletteléssel ellátott. Eltérő struktúrájú és nedvszívás különbséggel rendelkező alapfelület esetén javasoljuk a teljes felület simítóhabarccsal, ragasztótapasszal vagy glettel történő átvonását. Amennyiben a szerkezet tartós nedvességterhelésnek van kitéve, a vakolat nem alkalmazható.

**ALAPOZÁS** Kizárólag a GROUND SIL vakolatalapozó használható, melynek színe a színező vakolattal megegyező árnyalatú legyen. Ügyeljünk az alapozó egyenletes felhordására! A GROUND SIL vakolatalapozó párás, ködös, esős időben, illetve tűző napon nem használható. Felhordása és száradási ideje alatt a felületi és léghőmérséklet +5–+25 °C között legyen. Az alapozót a kötés ideje alatt csapadék nem érheti! A GROUND SIL vakolatalapozóról részletes információt talál a [www.meton.hu](http://www.meton.hu) weboldalon.

**FELDOLGOZÁS MÓDJA** Alapozás után legalább 6 óra elteltével kezdjük meg a felhordást, miután meggyőződtünk arról, hogy az alapozó teljes mértékben megkötött és száraz! Felhasználás előtt a NEXT SILICON díszvakolatot keverőszárral alacsony fordulaton jól keverjük össze. Egy oldalon, egy töltésdátumú anyagot használjunk, vagy keverjük össze a szükséges mennyiséget egy nagyobb edényben. A NEXT SILICON díszvakolatok párás, ködös, esős időben, illetve tűző napon nem használhatók. Felhordása és száradási ideje alatt a felületi és léghőmérséklet +5–+25 °C között legyen. A színező vakolatot a kötés ideje alatt csapadék nem érheti! Termékeinkhez színezőanyagot, vagy más egyéb anyagot (a feltüntetett víz mennyiségén kívül), házilag hozzáadni nem szabad! Többletanyag felhordása és eldolgozása strukturális különbséget okoz. Ügyeljünk arra, hogy az anyag felhordását és eldolgozását folyamatosan végezzük, mert a túlzott várakozáskor az anyag kötése megindul. Munkahézagot színhatár képzésnél szalagozással, vagy az élek mentén végezzünk. Egy falfelületet egy munkamenettel kell befejezni. **Dörzsölt vakolatok:** a vakolat felhordását szemcsevastagságban, rozsdamentes glettvassal végezzük. Eldolgozását kemény műanyag simítóval körkörösen, vízszintesen, vagy függőlegesen végezzük. **Kapart vakolatok:** a vakolat felhordását szemcsevastagságban, rozsdamentes glettvassal végezzük. Eldolgozását kemény műanyag simítóval körkörösen végezzük.

**FONTOS TUDNIVALÓK** A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat. Felhordás előtt a színt ellenőrizzék, mert felhordás után színreklamációt nem áll módunkban elfogadni. Kérjük, hogy a dekoratív védő vakolattal ellátni kívánt felületeket gondosan mérjék fel, s a szükséges mennyiséget egy megrendelésben adják le, mert a pótrendelésből származó termék színhatásában eltérhet. A színkatalógusban lévő színek tájékoztató jellegűek, a különböző termékek (falfestékek, díszvakolatok) között színeltérés lehetséges. METON THR színezésére csak a 25-ös világossági érték (HBW) feletti színek alkalmazhatóak. A termék felhasználása szakértelmet igényel!

**MINŐSÍTÉSEK/ TERMÉKSZABVÁNY**

MSZ EN 15824:2017 / ETAG 004.ÉMI

TÜV SÜD Kft. E–1911305–1.

**MŰSZAKI ALAPADATOK**

|  |  |
| --- | --- |
| **Anyagigény:** | Kapart 1,5mm: ~ 2,5 kg/m2. Kapart 2,2mm: ~2,9 kg/m2.Dörzsölt 2,0mm: ~2,8 kg/m2.Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Hígítás:** | max. 0,1 – 0,2 l csapvíz/vödör. |
| **Felhordás eszközei:** | rozsdamentes glettvas, kemény műanyag simító. |
| **Struktúrák, szemcseméret:** | Kapart:1,5 és 2,2 mm. Dörzsölt: 2,0 mm. |
| **Színválaszték:** | IMAGINE és PASTEL színkártya színei |
| **Kültéri/Beltéri:** | Kül és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~10 óra. |
| **Porszáradás:** | ~3 óra. |
| **Átvonhatóság:** | 24 óra. Figyelem! Felületfestés esetén a struktúra megváltozik. |
| **Tisztíthatóság:** | finom szőrű kefével és tiszta vízzel tisztítható. Kerülje mindenféle mosó- és tisztítószer használatát! |
| **Tűzvédelmi besorolás:** | F. |

**KISZERELÉS** 25 kg légmentesen záródó műanyag vödörben.

**TÁROLÁS / ELTARTHATÓSÁG** Zárt fagymentes helyen, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).